Is-Supretendent tas-Saħħa Pubblika, Prof Charmaine Gauci, qalet li s’issa m’hemm l-ebda indikazzjoni li Malta laħqet il-quċċata tal-każijiet ta’ Covid-19. Prof Gauci kienet qed twieġeb mistoqsijiet tal-ġurnalisti dwar il-fatt li fl-aħħar jiem kien hemm tnaqqis fil-każijiet ġodda. Hija fakkret li kellna ġranet fejn in-numri kienu għoljin, u spjegat li f’popolazzjoni żgħira bħal ta’ Malta n-numri jistgħu jvarjaw ħafna. Saħqet li l-każijiet xorta għadhom telgħin ’il fuq, u m’hemm l-ebda indikazzjoni li lħaqna l-quċċata. Prof Gauci qalet li n-numri qed jiżdiedu bir-rata mixtieqa, iżda biex dan ikompli l-miżuri jridu jibqgħu jiġu osservati. Hija żiedet tfakkar li n-numri huma ta’ każijiet li qed jiġu pożittivi, iżda li hemm numru ieħor ta’ nies li għandhom il-Covid-19 u qegħdin fil-komunità u għadhom ma ġewx ittestjati. N Għalhekk, waqt li appellat lil nies bis-sintomi biex jersqu għat-test, ħeġġet ukoll id-distanza soċjali biex jitnaqqas iċ-ċans li persuna xxerred il-virus bla ma tinduna. Ara wkoll: 9 każijiet ġodda ta’ Covid-19 f’Malta – telgħu għal 393